

DJEČJI VRTIĆ „LATICA GARČIN“

Put Surevice 4, 35 212 Garčin
latica.garcin@gmail.com

tT

**KLASA: 601-02/23-02/01**

**URBROJ: 2178-06-02/04-23/02**

**Garčin, 23. 06. 2023.**

Na temelju članka 48. stavka 4. Zakona o predškolskom odgoju i obrazovanju (''Narodne novine'' broj 10/97, 107/07, 94/13, 98/19, 57/22), članka 41. i 42. Državnog pedagoškog standarda predškolskog odgoja i naobrazbe (''Narodne novine'' broj 63/08. i 90/10.) i članka 43. Statuta Dječjeg vrtića ''Latica Garčin'', Upravno vijeće Dječjeg vrtića ''Latica Garčin, na sjednici održanoj **23. 06. 2023. godine** uz prethodnu suglasnost Općine Garčin kao Osnivača donijelo je

**PRAVILNIK O NAČINU I UVJETIMA SUDJELOVANJA RODITELJA U CIJENI PROGRAMA DJEČJEG VRTIĆA ''LATICA GARČIN''**

**Članak 1.**

Ovim Pravilnikom utvrđuju se uvjeti i način sudjelovanja roditelja u cijeni programa Dječjeg vrtića ''Latica Garčin''.

**Članak 2.**

Roditelj neposredni korisnik usluga dužan je sudjelovati u cijeni programa dječjeg vrtića, koje koristi njegovo dijete, ovisno o vrsti i trajanju programa.

**Članak 3.**

Program dječjeg vrtića organizira se u pravilu u pet radnih dana tjedno osim za vrijeme praznika.

**Članak 4.**

Za obavljanje usluga programa iz članka 2. ovog Pravilnika, ekonomska cijena programa izračunava se na osnovi ukupnih godišnjih rashoda i procijenjenog prosječnog broja korisnika usluga programa Dječjeg vrtića za kalendarsku godinu.

Ukupni godišnji rashodi iz stavka 1. ovoga članka obuhvaćaju troškove smještaja djece utvrđene Državnim pedagoškim standardom predškolskog odgoja i naobrazbe i to:

1. Izdatke za zaposlenike:
2. brutto plaće,
3. naknade i materijalna prava radnika
4. Prehranu djece
5. Uvjete boravka djece:
6. materijalne izdatke
7. energiju i komunalije
8. tekuće održavanje objekta i opreme
9. Nabavu namještaja i opreme
10. Nabavu sitnog inventara

Ekonomska cijena vrtića za 2023.godinu iznosi 345,08 eur/2.600,00 kn za 10-satni program i 276,06 eur/2.080,00 kn (80%) za 5-6 satni program sa ručkom.

Za svaku narednu godinu visinu ekonomske cijene utvrdit će Općinsko vijeće na prijedlog Upravnog vijeća vrtića posebnom Odlukom.

**Članak 5.**

Roditelji neposredni korisnici usluga Dječjeg vrtića ''Latica Garčin'' sudjeluju u ekonomskoj cijeni programa prema prosjeku primanja po članu obitelji kako je prikazano u tablici.

|  |  |  |  |
| --- | --- | --- | --- |
|  |  | 2600,00 kn/345,08 eur (100,00%) | 2080,00kn/ /276,06 eur (80,00%)  |
|  |  |  |  |
| Redni broj | Prosjek po članu obitelji | Vrtić10 - satni | Vrtić 5-6 satni s ručkom |
| 1. | do 599,99 kuna | **199,27kn** (7,66%) |  **172,70kn**(8,30%) |
|  | **79,63 eur** | **26,45 eur** | **22,92 eur** |
| 2. | 600,00 – 899,99 kuna | **252,41kn** (9,71%) |  **225,84kn** (10,86%) |
|  | **79,63 eur-119,45 eur** | **33,50 eur** | **29,97 eur** |
| 3. | 900,00 – 1.299,99 kuna | **332,11**kn(1277%) | **278,97kn** (13,41%) |
|  | **119,45 eur-172,54 eur** | **44,08 eur** | **37,03 eur** |
| 4. | 1.300,00 – 1.699,99 kuna | **464,96kn** (17,88%) | **385,25kn** (18,52%) |
|  | **172,54 eur- 225,63 eur** | **61,71 eur** | **51,13 eur** |
| 5. | 1.700,00 – 2.099,99 kuna | **597,80kn** (22,99%) | **504,8kn** (24,27%) |
|  | **225,63 eur- 278,72 eur** | **79,34 eur** | **67,00 eur** |
| 6. | više od 2.100,00 kuna | **664,23kn** (25,55%) | **584,52kn** (28,10%) |
|  | **278,72 eur** | **88,16 eur** | **77,58 eur** |

Razliku do pune cijene po pojedinom programu snosi Općina Garčin kao osnivač, i to kako je prikazano u tablici.

|  |  |  |  |
| --- | --- | --- | --- |
|  |  | 345,08eur /2.600,00kn ( 100%) | 276,06eur /2.080,00kn (80%) |
| Redni broj | Prosjek po članu obitelji | Vrtić10 - satni | Vrtić 5-6 satni s ručkom |
| 1. | do 599,99 kuna |  **1.129,18kn** (92,34%) | **890,06kn** (91,70%) |
|  | **79,63 eur** | **318,63 eur** | **253,14 eur** |
| 2. | 600,00 – 899,99 kuna |  **1.076,04kn** (90,29%) | **836,92kn** (89,14%) |
|  | **79,63 eur-119,45 eur** | **311,58 eur** | **246,09 eur** |
| 3. | 900,00 – 1.299,99 kuna |  **996,34kn** (87,23%) | **783,79kn** (86,59%) |
|  | **119,45 eur-172,54 eur** | **301,00 eur** | **239,03 eur** |
| 4. | 1.300,00 – 1.699,99 kuna |  **863,49kn** (82,12%) | **677,51kn** (81,48%) |
|  | **172,54 eur- 225,63 eur** | **283,37 eur** | **224,93 eur** |
| 5. | 1.700,00 – 2.099,99 kuna |  **730,65kn** (77,01%) | **557,95kn** (75,73%) |
|  | **225,63 eur- 278,72 eur** | **265,74 eur** | **209,06 eur** |
| 6. | više od 2.100,00 kuna | **664,22kn** (74,45%) | **478,24kn** (71,90%) |
|  | **278,72 eur** | **256,92** | **198,48 eur** |

**Članak 6.**

Pravo na besplatni boravak u jaslicama i vrtićima (cjelodnevni i poludnevni boravak) može ostvariti dijete čija su oba roditelja zaposlena i dijete čiji je samohrani roditelj zaposlen, ako ispunjava jedan od ovih uvjeta:

1. socijalni uvjet,
2. uvjet prihoda,
3. posebni uvjet

U smislu posebnih uvjeta, u potpunosti se oslobađaju od plaćanja boravka tjelesno i mentalno oštećena djeca, djeca smještena u udomiteljsku obitelj i djeca pod skrbništvom. Ukoliko prihod po članu obitelji ne prelazi 500,00 kn / **66,36 eur**, u potpunosti se oslobađaju od plaćanja djeca invalida Domovinskog rata i civilnih žrtava.

**Članak 7.**

Roditelji korisnici usluga imaju pravo u kalendarskoj godini na nekorištenje vrtića zbog godišnjeg odmora u trajanju od 22 dana. Za vrijeme korištenja godišnjeg odmora roditelj plaća 70 % od iznosa visine svoje uplate.

**Članak 8.**

Roditelji s više djece u vrtiću ostvaruju pravo na umanjenje sudjelovanja u cijeni programa i to:

* za drugo dijete u vrtiću 30% od cijene određenog programa,
* za svako slijedeće dijete 50% od cijene određenog programa.

**Članak 9.**

Utvrđuje se umanjenje sudjelovanja roditelja u cijeni programa Dječjeg vrtića:

* za dijete koje zbog bolesti ne koristi program vrtića 5 dana i duže bez prekida za dane bolovanja, roditelj plaća 50% od cijene utvrđenog programa na temelju potvrde liječnika (za dane nedolaska u vrtić).

**Članak 10.**

Pravo na oslobođenje od plaćanja iz članka 6. ovog Pravilnika utvrđuje Upravno vijeće Dječjeg vrtića ''Latica Garčin'' na temelju dostavljene dokumentacije.

Pravo na umanjenje sudjelovanja roditelja u cijeni programa Dječjeg vrtića iz članka 7- 9 ovog Pravilnika utvrđuje ravnateljica Dječjeg vrtića, na temelju odgovarajuće dokumentacije.

**Članak 11.**

Roditelji korisnici usluga Dječjeg vrtića koji imaju prebivalište izvan Općine Garčin plaćaju punu ekonomsku cijenu boravka djeteta s obzirom na program koji koristi.

**Članak 12.**

Dječji vrtić obračunava sudjelovanje roditelja – korisnika usluga Dječjeg vrtića u punoj mjesečnoj cijeni usluga Dječjeg vrtića na temelju mjesečnih evidencija o prisutnosti djece u Dječjem vrtiću.

Na temelju obračuna iz stavka 1. ovog članka Dječji vrtić dostavlja račun svakom roditelju – korisniku usluga najkasnije do 10-og dana u tekućem mjesecu za prethodni mjesec.

Utvrđene naknade roditelji – korisnici usluga uplaćuju na žiro račun Dječjeg vrtića ''Latica Garčin'' najkasnije do 20-og u mjesecu za prethodni mjesec.

Prilikom ispisa i u iznimnim slučajevima naknadu mogu uplatiti u računovodstvu vrtića.

**Članak 13.**

Dječji vrtić će otkazati pružanje usluge korisniku usluge koji ne izvrši obvezu plaćanja u roku od 60 dana od dana dospijeća obveze, a potraživanje će se naplatiti putem BJANKO ZADUŽNICE.

Dječji vrtić će raskinuti ugovor i dijete će se ispisati iz dječjeg vrtića sa posljednjim danom tog mjeseca u kojem nije izvršena obveza.

Dječji vrtić će otkazati pružanje usluga korisniku usluge čije dijete izostaje iz vrtića, a korisnik usluge o razlogu izostanka ne izvijesti u roku od 30 dana od početka izostanka.

Dječji vrtić će otkazati pružanje usluge korisniku usluge koji se ne pridržava kućnog reda i radnog vremena Vrtića.

Dječji vrtić će otkazati pružanje usluge korisniku usluge ako dolazi po dijete u alkoholiziranom stanju, ometa odgojno – obrazovni rad i uznemirava djecu i radnike Vrtića.

**Članak 14.**

Dječji vrtić i roditelj sklapaju Ugovor o pružanju usluga (kojim se utvrđuju međusobna prava i obveze).

Ako roditelj – korisnik usluge ispisuje dijete iz vrtića dužan je podmiriti troškove do dana ispisa, a potpisom ispisnice u vrtiću prestaju prava i obveze korisnika usluga.

Rezervacija mjesta može trajati najviše 1 mjesec u kontinuitetu za koji roditelj plaća 70 % od cijene programa kojeg dijete koristi.

Svako dijete ima pravo tijekom godine koristiti 22 dana godišnjeg odmora koji se plaća 70 % od ukupne cijene programa koji koristi. Korištenje godišnjeg odmora mora se najaviti najmanje 3 dana prije korištenja.

**Članak 15.**

Visina naknade roditelja u pojedinom programu utvrđuje se na temelju dostavljenih potvrda o visini prosječnih prihoda po članu obitelji.

Pri upisu djeteta u vrtić roditelji dostavljaju potvrde o visini prosječnih prihoda za posljednja 3 (tri) mjeseca koji prethode svakom upisu (u svibnju) za prethodna tri mjeseca (veljača, ožujak, travanj), i u studenom za kolovoz, rujan i listopad tekuće godine te po pozivu dječjeg vrtića.

Roditelji koji su u najvišem platnom razredu pri nastavku korištenja usluga dječjeg vrtića potvrde o prosjeku prihoda nemoraju donositi.

Roditeljima koji ne dostave potvrde o visini prosječnih prihoda obračunat će se cijena Dječjeg vrtića u visini najvećeg iznosa utvrđenog u članku 5. stavak 1.

**Članak 16.**

Visina prihoda po članu obitelji dokazuje se :

* potvrdom o prosječnoj plaći oba roditelja za razdoblje navedeno u članku 15. U prihode se ne uračunava dječji doplatak i alimentacija.

Roditelji - korisnici usluga koji su vlasnici ili suvlasnici trgovačkog društva, samostalne radnje, osnivači ili suosnivači poduzeća, samostalni poljoprivrednici i svi koji ostvaruju prihod od samostalne djelatnosti dostavljaju potvrdu o ostvarenom prihodu za proteklu godinu. Na one koji nemaju prihod osnovica za obračun iznosi 1 (jedna) minimalna plaća. Visina naknade utvrđena na temelju tih potvrda pomiče se na sljedeći razred u skali.

**Roditelji-korisnici usluga od kojih jedan ili oba ostvaruju prihod kod inozemnog poslodavca u inozemstvu, plaćaju najvišu cijenu bez dostavljanja dokaza**.

Roditelji – korisnici usluga koji su redovni studenti i roditelji volonteri vode se kao zaposleni pri prijemu u vrtić. U slučaju da nemaju prihoda uvrštava ih se u socijalnu kategoriju temeljem Odluke o socijalnoj skrbi općine Garčin.

Ako jedan od roditelja ne ostvaruje prihod u visini prosjeka po članu priznaje mu se korištenje 5-6 satni programa s ručkom. Ukoliko ti roditelji žele koristiti 10-satni program dodatno plaćaju 25 % od utvrđene ekonomske cijene programa.

Roditelji koji su nezaposleni, a koriste usluge dječjih vrtića plaćaju 50% od ekonomske cijene ovisno o programu koji dijete koristi.

Nezaposleni roditelji dužni su priložiti dokaz o svom statusu - potvrdu sa HZZ-a da je osoba nezaposlena ili potvrdu HZMO-a o radnopravnom statusu.

**Članak 17.**

Provjeru dostavljene dokumentacije i prijava u trgovačkom registru obavlja Dječji vrtić.

**Članak 18.**

Dječji vrtić dužan je na zahtjev osnivača općine Garčin izvijestiti:

* o broju djece koja koriste usluge vrtića i visini sredstava koja uplaćuju,
* o broju i strukturi djece koja su oslobođena temeljem ovog Pravilnika .

**Članak 19.**

Stupanjem na snagu ovog Pravilnika, izvan snage stavlja se Pravilnik o načinu i uvjetima sudjelovanja roditelja u cijeni programa dječjeg vrtića ''Latica Garčin'' donesen 28.12.2022. godine (Klasa: 601-02/23-02/1, Urbroj: 2178-06-02-04-23-1)

Ovaj Pravilnik objavit će se u „Službenom glasilu Općine Garčin“, na Oglasnoj ploči i na web- stranici dječjeg vrtića „Latica Garčin“ , stupit će na snagu osmog dana od dana objave a počinje se primjenjivati od 01. rujna 2023. godine.

 **Predsjednica Upravnog vijeća
 Dječjeg vrtića „Latica Garčin“
 Danijela Erić, mag.prim.educ.**

